1.关于张掖丹霞山的诗词

忆丹霞山居(明)李永茂 云半结庐夜授经,流泉细细晓来听。
天空但立千群竹,月落犹余数点星。 雁阵南飞悲故国,螺川西望恨街亭。
三岩一出秋容老,惭愧闲身泛水萍。其二 倚杖锄茶续陆经,喈喈野鸟傍林听。
客来共踏花间露,老去徒怜鬓上星。 未辟入州开幕府,空劳午梦泣新亭。
曾缘多病觅新药,却热应须瀚海萍。其三 花卸花开逐岁经,松风松雨四时听。
长闲独赋关山月,小集俄占太史星。 丹诏一阳瞻凤辇,捷书万里发虢亭。
孤臣强揾昏朝泪,高要峡边诵野萍。丹霞山记(明)李充茂 粤自洪朦既降,岳渎同尊。
其他名山胜概,历世则一,而显晦各异;譬如被褐怀瑾之士,遇合有时,莫不有天者存乎其间耳。 韶郡丹霞山,在仁化治中,绵亘逶迤,方数十里,高数千仞,即余与梓里诸君子今所托迹处也。
山,下、中、上划而为三。有两关、一峡,险自天设。
岩则有锦石、天然、篻竹、大明、草悬、水帘、晚秀、海螺诸名称,率皆离奇古怪。或如龙蟠虎蜛于上;或如凤舞蛟腾于前;或如狮面螭形,悬立狰狞于十步之处。
凸凹不同,吞吐异状。然石室星错,实外虚中,良有俯纳万千之用。
且中山一带,长松婆娑,修篁掩映,清泉瀑布,飞玉喷珠,幽赏之胜,令人应接不暇。嗟乎!此山当中原、吴会之墟,何终南、崆峒、姑射、匡庐、天门、姑苏之不逮?乃溯从前,游屐鲜到,赠赋无闻,果太傅灵运罕其人哉?何能铲彩韬光于数千百年之后也! 嗟乎!物之遇合有时,是不能不重忆我先文定伯子矣。
伯子抚军虔州时,于乙酉仲冬,闻先大夫讣,奔号逾岭,扶榇南徙,抵仁化界上,怆然曰:“兵燹载道,时变靡穷,当早厝吾父于万全。吾自庚岭至此,万山蜿蜒不绝,其可以有深藏者乎?余一家具奉先灵而止于是焉。”
于是麻履縗杖,日涉百余里,凡云峰峭壁,崒嵂崱历登眺几遍,或守御为难,或樵汲是艰。 一夕,与邑太学生周子长公,文学生刘子望夫、松涛昆玉,名蜿夜话,语及“治南二十里,有丹霞山,生等曾筑精舍数楹,读书其上,第扪崖陟磴,负济胜者,犹难焉。”
伯子第领之。 明旦,辄以一舴艋邀诸子偕往。
至则一望辟易,俨有剑阁之险。摄衣而登,约数十丈,便崎岖难犯。
伯子攀藤拊木以进,手足交致力焉。如是者数,才抵关门。
关门峭削直上,高亦仅十仞内,而攀缘路绝。伯子竭数倍力,迂回盘折,仅而登假入中山焉。
稍行,经六祖堂、天然庵,里许,入篻竹岩。得自篻竹岩折行半里许,入石峡。
峡路不远而羊肠,且棘身难进。伯子委纡而前,若不有其难也。
峡尽,忽见雄石陟峙,是所谓霞关矣。较前关高无虑十倍,极目天半,意骇心惊,犹幸石稍丰下,尚可受足,伯子俯首约躬,拊石而上,遂克跻焉。
霞关右出山背,稍可寓目。伯子自左路过云度南行,登大明岩,陟山之巅。
环望群山罗列,若为丹霞拱护,而突兀,山含岈翕受,终无有出丹霞之右也。复北游草悬岩,西游水帘岩、晚秀岩、海螺岩,已穷日之力矣。
伯子余勇可贾意津津未倦,盖乐此不为疲乎?此丙戊重九日也。是夕,偕诸子宿中山之六祖堂。